CELEX: 32007D0320
Language: fi
Date: 2007-03-22 00:00:00
Title: 2007/320/EY: Komission päätös, tehty 22 päivänä maaliskuuta 2007 , digitointia ja digitaalista säilyttämistä käsittelevän jäsenvaltioiden asiantuntijaryhmän perustamisesta

9.5.2007   
            
            
               FI
            
            
               Euroopan unionin virallinen lehti
            
            
               L 119/45
            
         
      KOMISSION PÄÄTÖS,
   tehty 22 päivänä maaliskuuta 2007,
   digitointia ja digitaalista säilyttämistä käsittelevän jäsenvaltioiden asiantuntijaryhmän perustamisesta
   (2007/320/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:
   
               (1)
            
            
               Euroopan yhteisön perustamissopimuksen 157 artiklassa yhteisölle ja jäsenvaltioille annetaan tehtäväksi huolehtia siitä, että yhteisön teollisuuden kilpailukyvyn kannalta tarpeelliset edellytykset turvataan. Perustamissopimuksen 151 artiklan mukaan yhteisö myötävaikuttaa siihen, että jäsenvaltioiden kulttuurit kehittyvät kukoistaviksi, pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä.
            
         
               (2)
            
            
               Komission tiedonannossa ”i2010 – kasvua ja työllisyyttä edistävä eurooppalainen tietoyhteiskunta” (1) julkistettiin digitaalisia kirjastoja koskeva lippulaiva-aloite.
            
         
               (3)
            
            
               Komission tiedonannossa ”i2010: digitaaliset kirjastot” (2) käynnistettiin digitaalisia kirjastoja koskeva aloite, joka kattaa kulttuuriaineiston ja tieteellisen tiedon digitoinnin, sähköisen saatavuuden ja digitaalisen säilyttämisen.
            
         
               (4)
            
            
               Kulttuuriaineiston digitoinnista ja sähköisestä saatavuudesta sekä digitaalisesta säilyttämisestä 24 päivänä elokuuta 2006 annetussa komission suosituksessa 2006/585/EY (3) (jäljempänä ’komission suositus’) jäsenvaltioita kehotetaan tehostamaan toimintaansa näillä aloilla.
            
         
               (5)
            
            
               Kulttuuriaineiston digitoinnista ja sähköisestä saatavuudesta sekä digitaalisesta säilyttämisestä 13 päivänä marraskuuta 2006 vahvistetuissa neuvoston päätelmissä (4) (jäljempänä ’neuvoston päätelmät’) komissiota kehotetaan parantamaan näitä aloja koskevien politiikkojen koordinointia etenkin perustamalla jäsenvaltioiden asiantuntijoista koostuva ryhmä.
            
         
               (6)
            
            
               Näiden tavoitteiden saavuttamiseksi komission on käytettävä jäsenvaltioiden asiantuntijoiden asiantuntemusta neuvoa antavassa ryhmässä.
            
         
               (7)
            
            
               Ryhmän olisi osallistuttava komission suosituksen ja neuvoston päätelmien toteuttamisen edistymisen seurantaan ja vaikutusten arviointiin. Sen olisi myös tuettava Euroopan tason koordinointia ja vaihdettava tietoa ja hyviä käytäntöjä jäsenvaltioiden politiikoista kulttuuriaineiston digitoinnin ja sähköisen saatavuuden sekä digitaalisen säilyttämisen alalla.
            
         
               (8)
            
            
               Tämän vuoksi on tarpeen perustaa digitointia ja digitaalista säilyttämistä käsittelevä jäsenvaltioiden asiantuntijaryhmä ja määritellä sen tehtävät ja kokoonpano.
            
         
               (9)
            
            
               Ryhmän olisi koostuttava jäsenvaltioiden edustajista, joilla on asiantuntemusta kyseisellä alalla. Tehokkaan eurooppalaisen yhteistyön toteuttamiseksi komission olisi voitava kutsua toimintaan mukaan tarkkailijoita, erityisesti muista Euroopan maista ja kansainvälisistä järjestöistä, tai käsiteltävänä olevaa asiaa hyvin tuntevia erityisasiantuntijoita.
            
         
               (10)
            
            
               Olisi vahvistettava ryhmän jäseniin sovellettavat tietojen luovuttamista koskevat säännöt rajoittamatta kuitenkaan komission päätöksen 2001/844/EY, EHTY, Euratom (5) liitteessä vahvistettujen komission turvallisuussääntöjen soveltamista.
            
         
               (11)
            
            
               Asiantuntijaryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (6) säännöksiä.
            
         
               (12)
            
            
               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,
            
         ON PÄÄTTÄNYT SEURAAVAA:
   1 artikla
   Digitointia ja digitaalista säilyttämistä käsittelevä jäsenvaltioiden asiantuntijaryhmä
   Perustetaan asiantuntijaryhmä nimeltään ”digitointia ja digitaalista säilyttämistä käsittelevä jäsenvaltioiden asiantuntijaryhmä”, jäljempänä ’ryhmä’, päivänä, jona tämä päätös tehdään.
   2 artikla
   Tehtävä
   Ryhmän tehtävänä on
   
               a)
            
            
               seurata kulttuuriaineiston digitoinnista ja sähköisestä saatavuudesta sekä digitaalisesta säilyttämisestä 24 päivänä elokuuta 2006 annetun komission suosituksen ja kulttuuriaineiston digitoinnista ja sähköisestä saatavuudesta sekä digitaalisesta säilyttämisestä 13 päivänä marraskuuta 2006 vahvistettujen neuvoston päätelmien toteuttamisen edistymistä ja arvioida niiden vaikutuksia;
            
         
               b)
            
            
               tarjota jäsenvaltioiden elimille ja komissiolle Euroopan tason yhteistyöfoorumi ja vaihtaa tietoa ja hyviä käytäntöjä jäsenvaltioiden politiikoista kulttuuriaineiston digitoinnin ja sähköisen saatavuuden sekä digitaalisen säilyttämisen alalla.
            
         Edellä mainittuja tehtäviä toteuttaessaan ryhmä ottaa huomioon muiden ryhmien työn, joita komissio on perustanut digitoinnin ja digitaalisen säilyttämisen alalla.
   3 artikla
   Kuuleminen
   Komissio voi kuulla ryhmää kaikista kysymyksistä, jotka liittyvät kulttuuriaineiston digitointiin ja sähköisen saatavuuteen sekä digitaaliseen säilyttämiseen.
   4 artikla
   Jäsenten nimittäminen
   1.   Ryhmään kuuluu normaalisti enintään kaksi kunkin jäsenvaltion nimittämää edustajaa. Asianmukaisesti perustelluissa olosuhteissa jäsenvaltiot voivat nimittää kolmannen edustajan. Jäsenten nimittämisessä on otettava huomioon heidän asiantuntemuksensa kulttuuriaineiston digitoinnin ja sähköisen saatavuuden sekä digitaalisen säilyttämisen alalla.
   2.   Jäsenvaltiot voivat poissaolojen varalta nimittää ryhmän jokaista varsinaista jäsentä kohti samoin edellytyksin yhden varajäsenen.
   3.   Jäsenet jatkavat tehtävässään, kunnes heidän tilalleen nimitetään uusi jäsen tai heidän toimikautensa uudistetaan.
   4.   Jäsenille, jotka eivät pysty enää osallistumaan tehokkaasti ryhmän työhön, jotka eroavat tai jotka eivät täytä tämän artiklan 3 kohdassa tai perustamissopimuksen 287 artiklassa mainittuja edellytyksiä, voidaan nimittää seuraaja.
   5.   Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti. Jäsenten nimet julkaistaan digitaalisia kirjastoja koskevan i2010-hankkeen verkkosivulla (7).
   5 artikla
   Toiminta
   1.   Ryhmän puheenjohtajana toimii komissio.
   2.   Ryhmä voi komission kanssa siitä sovittuaan perustaa alaryhmiä, jotka tarkastelevat tiettyjä erityiskysymyksiä ryhmältä saamansa toimeksiannon mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Tehokkaan eurooppalaisen yhteistyön toteuttamiseksi komission edustaja voi tarpeen mukaan kutsua ryhmän tai alaryhmän työhön tarkkailijoita, erityisesti muista Euroopan maista ja kansainvälisistä järjestöistä, tai käsiteltävänä olevaa asiaa hyvin tuntevia erityisasiantuntijoita.
   4.   Ryhmän tai sen alaryhmän toimintaan osallistumisen kautta saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   5.   Ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Komissio huolehtii sihteeripalveluista. Muut komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä komission laatiman työjärjestysmallin pohjalta.
   7.   Komissio voi julkaista ryhmän tekemiä tiivistelmiä, päätelmiä, päätelmien osia tai valmisteluasiakirjoja asiakirjan alkukielellä.
   6 artikla
   Kokouskulut
   Komissio korvaa ryhmän toimintaan liittyvät jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti. Kulujen korvaaminen on rajoitettu yhteen asiantuntijaan jäsenvaltiota kohti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksiköiden ryhmälle varaaman vuositalousarvion rajoissa.
   7 artikla
   Soveltaminen
   Tätä päätöstä sovelletaan 31 päivään joulukuuta 2010.
   
      Tehty Brysselissä 22 päivänä maaliskuuta 2007.
      
         
            Komission puolesta
         
         Viviane REDING
         
         
            Komission jäsen
         
      
   
   
      (1)  KOM(2005) 229 lopullinen.
   
      (2)  KOM(2005) 465 lopullinen.
   
      (3)  EUVL L 236, 31.8.2006, s. 28.
   
      (4)  EUVL C 297, 7.12.2006, s. 1.
   
      (5)  EYVL L 317, 3.12.2001, s. 1. Päätös sellaisena kuin se on muutettuna päätöksellä 2006/548/EY, Euratom (EUVL L 215, 5.8.2006, s. 38).
   
      (6)  EYVL L 8, 12.1.2001, s. 1.
   
      (7)  http://europa.eu.int/information_society/activities/digital_libraries/index_en.htm